cyanic-selkie/wikianc huggingface dataset:
কলকলিয়া ইউনিয়ন
ইতিহাস
ইউনিয়ন বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইন ১৮৭০-এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার জন্ম হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলেও পরবর্তীকালে এটিই স্থানীয় সরকারের প্রাথমিক ইউনিটের ভিত্তিরূপে গড়ে ওঠে। তারই ফলশ্রুতিতে সুনামগঞ্জ জেলার জগন্নাথপুর উপজেলার কলকলিয়া ইউনিয়নের জন্ম।
অবস্থান ও সীমানা
জগন্নাথপুর উপজেলার উত্তর-পশ্চিমে কলকলিয়া ইউনিয়নের অবস্থান। উপজেলা সদর থেকে এর দূরত্ব প্রায় ৪ কিলোমিটার। এ ইউনিয়নের পূর্বে পাটলী ইউনিয়ন ও জগন্নাথপুর পৌরসভা, পশ্চিমে দিরাই উপজেলা, উত্তরে দক্ষিণ সুনামগঞ্জ ও ছাতক উপজেলা এবং দক্ষিণে চিলাউড়া-হলদিপুর ইউনিয়ন অবস্থিত।
প্রশাসনিক কাঠামো
কলকলিয়া জগন্নাথপুর উপজেলার ১ নং ইউনিয়ন পরিষদ। এই ইউনিয়নে ৯টি ওয়ার্ড, ৩৪টি মৌজা এবং ৩৯টি গ্রাম রয়েছে।
ভাষা ও সংস্কৃতি
অত্র ইউনিয়নের লোকজন সিলেটের আঞ্চলিক ভাষায় কথা বলেন। কলকলিয়া সাংস্কৃতিক দিক দিয়ে সমৃদ্ধ একটি অঞ্চল।
দর্শনীয় স্থানসমূহ
কলকলিয়ার দর্শনীয় স্থানঃ শাহজালাল মহাবিদ্যালয় নলুয়ার হাওর, মইয়ার হাওর, হরতাজপুর বিল, চাতল বিল, বৈশা বিল, রৌয়া বিল, ডাহুকা নদী, ডালিয়া নদী ইত্যাদি।
হাট-বাজার
কলকলিয়া ইউনিয়নের উল্লেখযোগ্য বাজারগুলো হল কলকলিয়া বাজার, সাদিপুর বাজার ও এরালিয়া বাজার(মোহাম্মদপুর)
নদ-নদী ও হাওর
কলকলিয়া ইউনিয়নে রয়েছে সুবিশাল নলুয়ার হাওর ও মই হাওর। এই ইউনিয়নের মধ্যে দিয়ে বয়ে গেছে ডাহুকা নদী ও ডালিয়া নদী।
মার্শাল আইয়ুব
মার্শাল আইয়ুব (জন্ম: ৫ ডিসেম্বর, ১৯৮৮) ঢাকায় জন্মগ্রহণকারী বাংলাদেশী ক্রিকেটার। একজন অল-রাউন্ডার হিসেবে তিনি বাংলাদেশ জাতীয় ক্রিকেট দলে খেলছেন। ৯ অক্টোবর, ২০১৩ তারিখে নিউজিল্যান্ড ক্রিকেট দলের বিরুদ্ধে অনুষ্ঠিত ১ম টেস্টে ৬৯তম টেস্ট ক্রিকেটার হিসেবে অভিষেক ঘটে মার্শালের।
ডানহাতি ব্যাটসম্যান ও ডানহাতি লেগ স্পিনার হিসেবে তার মাঠে অবস্থান। ঘরোয়া ক্রিকেটে বর্তমানে তিনি চিটাগং কিংসের পক্ষে বাংলাদেশ প্রিমিয়ার লীগে খেলছেন।
খেলোয়াড়ী জীবন
২০০৫-০৬ মৌসুমে বরিশাল বিভাগীয় ক্রিকেট দলের মাধ্যমে খেলোয়াড়ী জীবন শুরু করেন। ডিসেম্বর, ২০০৫ সালে লিস্ট এ ক্রিকেটে খেলায় খুলনা বিভাগের বিপক্ষে অভিষেক ঘটে তার। একই বছরে ও একই দলের বিরুদ্ধে প্রথম-শ্রেণীর ক্রিকেটে অভিষিক্ত হন তিনি। ২০০৬-০৭ মৌসুমে ঢাকা বিভাগীয় ক্রিকেট দলে চলে যান। এরপর ২০১১ সালে ঢাকা মেট্রোপোলিসে যোগ দেন।
এছাড়াও, বাংলাদেশ এ দলসহ চিটাগং সাইক্লোন্স, খুলনা রয়্যাল বেঙ্গলস দলে খেলেছেন।
লেগোহিমোগ্লোবিন
লেগোহিমোগ্লোবিন (Leghemoglobin) হল একটি অক্সিজেন বাহক ফাইটোগ্লোবিন ও নাইট্রোজেনেজ নামক নাইট্রোজেন-ফিক্সেশন পদ্ধতি সহায়তাকারী এনজাইম অক্সিজেন দ্বারা নিক্রিয় হাত থেকে সুরক্ষাদাতা এবং (HbN, LHbN) নামক দুটি নিফ জিন এনকোডিং এর মাধ্যমে নিঃসরিত একটি কো-এনজাইম,রঞ্জক পদার্থ যা লেগুমিনাস উদ্ভিদের নাইট্রোজেন-নির্ধারক মূল নডিউলে পাওয়া যায়। এটি উদ্ভিদ এবং সিম্বোটিক ব্যাক্টেরিয়ামের মধ্যে সিম্বোসিস মিথস্ক্রিয়ার অংশ হিসাবে নাইট্রোজেন-ফিক্সেশন ব্যাকটেরিয়া দ্বারা উপনিবেশিত শিকড়ের প্রতিক্রিয়া হিসাবে এই উদ্ভিদ দ্বারা উৎপাদিত হয়। রাইজোবিয়াম দ্বারা উপনিবেশিত নয় এমন শিকড়গুলি লেগোহিমোগ্লোবিন সংশ্লেষণ সক্ষম। লেগোহিমোগ্লোবিনের সাথে হিমোগ্লোবিনের ঘনিষ্ঠ রাসায়নিক এবং কাঠামোগত মিল রয়েছে এবং হিমোগ্লোবিনের মতোই এর রঙ লাল। এটি মূলত হিম বলে মনে করা হয়েছিল।উদ্ভিদের লেগোহিমোগ্লোবিনের জন্য কৃত্রিম গোষ্ঠী সিম্বোটিক রুট নডিউলের মধ্যে ব্যাকটেরিয়া সিম্বোয়োন্ট দ্বারা সরবরাহ করা হয়েছিল।ফেরিক লেগোহিমোগ্লোবিন রিডাক্টেস(এফএলবিআর) হল একটি এনজাইম যা পাইরিমিডিন নিউক্লিওটাইডগুলিকে রিডাক্টেন্ট হিসাবে ব্যবহার করে ফেরিক লেগোহিমোগ্লোবিনের(এলবি) কার্যকরী লৌহঘটিত আকারে হ্রাসকে অনুঘটক করে। লেগোহিমোগ্লোবিন শিম্বিগোত্রীয় গাছের শিকড়ে ব্র্যাডিরাইজোবিয়াম জাপোনিকাম নামক ব্যাক্টেরিয়ার তৈরিকৃত রুট নডিউল কোষে সাইটোপ্লাজমে অবস্থিত। লেগোহিমোগ্লোবিনের রাসায়নিক সংকেত হলো (LHb2)।লেগোহিমোগ্লোবিন যৌগে উপস্থিত ধাতব উপাদানসমূহ হলো লোহা (Iron). হিমোগ্লোবিনের 'হিম' (heme) অংশ টি তে একটি {Fe(2+)+হিম(Heme)=লেগোহিমোগ্লোবিন} ধাতু থাকে যা একটি ফের্ফিরিন রিংয়ের সঙ্গে সংযুক্ত হয়ে লেগোহিমোগ্লোবিন তৈরি করে। লেগোহিমোগ্লোবিনের সংঞ্জা:-লেগুমিনাস (Leguminous) ও শিম্বিগোত্রীয় উদ্ভিদের শিকড়ের অর্বুদের কেন্দ্রে অবস্থিত লৌহঘটিত ঈষৎ লালচে গোলাপী রঙের রঞ্জক পদার্থ যা কেবল রাইজোবিয়াম ও ব্র্যাডিরাইজোবিয়াম জাপোনিকাম নামক ব্যাক্টেরিয়ার উপস্থিতিতেই সংশ্লেষণ সম্পন্ন হওয়াকে লেগোহিমোগ্লোবিন বলে। লেগোহিমোগ্লোবিনের অবস্থান লিগিউম বা শিম্বিগোত্রীয় উদ্ভিদের শিকড়ে রাইজোবিয়াম ব্যাক্টেরিয়ার তৈরিকৃত নাইট্রোজেন-ফিক্সেশন পদ্ধতি সহায়তাকারী রুট নডিউল বা গুটিতে। রাইজোবিয়াম ব্যাক্টেরিয়ার আদিকোষে নাইট্রোমিড নামক প্ল্যাসমিড রুট নডিউল গঠনে অব্যাহত রাখতে সাহায্য করে।
লেগোহিমোগ্লোবিনের প্রধান কাজসমূহ
(২) রাইজোবিয়াম ব্যাক্টেরিয়ার আদিকোষে নাইট্রোমিড নামক প্লাসমিড এ থাকা নিফ অপেরন(Nif Operon) নামক অঞ্চলে নিফ জিন(nifS, fdxN, nifU, nifH, nifD, nifK, nifE, nifN, HbN, LHbN,nifb)এনকোডিং এর মাধ্যমে নাইট্রোজেনেজ নামক এনজাইমকে অক্সিজেন দ্বারা নিষ্ক্রিয় হওয়া থেকে রক্ষা করা।
(৩)লেগোহিমোগ্লোবিনের উপস্থিতি হোস্ট উদ্ভিদ এবং ব্যাকটেরিয়ার মধ্যে একটি ভাল সমন্বয় প্রদর্শন করে।
(৪)লেগোহিমোগ্লোবিন(Leghemoglobin) নামক ফাইটোগ্লোবিন জাতীয় ঈষৎ লালচে গোলাপী রঙের রঞ্জক পদার্থ বা কো-এনজাইম অক্সিজেন(O2) দ্বারা নাইট্রোজেনেজ এনজাইমের কার্যকারিতা বিঘ্ন ঘটার হাত থেকে সুরক্ষা নিশ্চিত করে এবং নাইট্রোজেন সংবন্ধন প্রক্রিয়া সম্পূর্ণরূপে অব্যাহত রাখতে সাহায্য করে। যেসব অণুজীব নাইট্রোজেন(N2) সংবন্ধন করতে সক্ষম তাদের "Diazotroph(ডায়াজোট্রোফ)" বলে। কিছু উন্নত উদ্ভিদ ও প্রাণী Diazotroph এর সাথে মিথোজীবী রূপে সহাবস্থান করে।
জোভান্নি ফুলকো
জোভান্নি ফুলকো (Giovanni Fulco; ১৬১৫-১৬৮০) বারোক যুগের ইতালীয় চিত্রশিল্পী।
জীবনী
জোভান্নি ফুলকো ১৬১৫ খ্রিষ্টাব্দে সিসিলি দ্বীপের মেসিনা শহরে জন্ম গ্রহণ করে। এই স্থানের তিনি প্রথম চিত্র শিল্পকলা সম্বন্ধে শিক্ষালাভ করে নেপলস যান।
নূর মোহাম্মদ শেখ
নূর মোহাম্মদ শেখ (ফেব্রুয়ারি ২৬, ১৯৩৬ - সেপ্টেম্বর ৫, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান “বীর শ্রেষ্ঠ” উপাধিতে ভূষিত করা হয় তিনি তাদের অন্যতম।
১৯৩৬ সালের ২৬ ফেব্রুয়ারি নড়াইল জেলার মহিষখোলা গ্রামের এক দরিদ্র পরিবারে নূর মোহাম্মদ শেখ জন্মগ্রহণ করেন। তার পিতা মোহাম্মদ আমানত শেখ, মাতা জেন্নাতুন্নেসা। অল্প বয়সে বাবা-মাকে হারান ফলে শৈশবেই ডানপিটে হয়ে পড়েন। স্থানীয় প্রাথমিক বিদ্যালয়ের লেখাপড়া শেষ করে উচ্চ বিদ্যালয়ে ভর্তি হন। সপ্তম শ্রেণীর পর আর পড়াশোনা করেননি। কৈশোরে তিনি নাটক থিয়েটার ইত্যাদি খুব পছন্দ করতেন। ১৯৫২ সালে নিজ গ্রামেরই সম্পন্ন কৃষক ঘরের মেয়ে তোতাল বিবিকে বিয়ে করেন। তখন তার বয়স মাত্র ১৬ বছর এবং স্ত্রী তোতাল বিবির বয়স মাত্র ১২ বছর। তিনি দুই সন্তানের বাবা ছিলেন। ১৯৫৪ সালের শেষ দিকে তার প্রথম সন্তান হাসিনা খাতুন,এবং ১৯৬৪ সালের ১৫ নভেম্বর তার দ্বিতীয় সন্তান শেখ মো. গোলাম মোস্তফা জন্মগ্রহণ করেন।
কর্মজীবন
যুবক নূর মোহাম্মদ শেখ ১৯৫৯-এর ১৪ মার্চ পূর্ব পাকিস্তান রাইফেলস বা ইপিআর-এ যোগদান করেন।. দীর্ঘদিন দিনাজপুর সীমান্তে চাকরি করে ১৯৭০ সালের ১০ জুলাই নূর মোহাম্মদকে দিনাজপুর থেকে যশোর সেক্টরে বদলি করা হয়। এরপর তিনি ল্যান্স নায়েক পদে পদোন্নতি পান। ১৯৭১ সালে যশোর অঞ্চল নিয়ে গঠিত ৮নং সেক্টরে স্বাধীনতা যুদ্ধে যোগদান করেন। যুদ্ধ চলাকালীন যশোরের শার্শা থানার কাশিপুর সীমান্তের বয়রা অঞ্চলে ক্যাপ্টেন নাজমুল হুদা'র নেতৃত্বে পাক হানাদারদের বিরুদ্ধে যুদ্ধ করেন।
যেভাবে শহীদ হলেন
১৯৭১-এর ৫ সেপ্টেম্বর সুতিপুরে নিজস্ব প্রতিরক্ষা ব্যূহের সামনে যশোর জেলার গোয়ালহাটি গ্রামে নূর মোহাম্মদকে অধিনায়ক করে পাঁচ জনের সমন্বয়ে গঠিত একটি স্ট্যান্ডিং পেট্রোল পাঠানো হয়। সকাল সাড়ে নয়টার দিকে হঠাৎ পাকিস্তানি সেনাবাহিনী পেট্রোলটি তিন দিক থেকে ঘিরে ফেলে গুলিবর্ষণ শুরু করে। পেছনে মুক্তিযোদ্ধাদের নিজস্ব প্রতিরক্ষা থেকে পাল্টা গুলিবর্ষণ করা হয়। তবু পেট্রোলটি উদ্ধার করা সম্ভব হয় নি। এক সময়ে সিপাহী নান্নু মিয়া গুলিবিদ্ধ হয়ে মাটিতে লুটিয়ে পড়লে নূর মোহাম্মদ নান্নু মিয়াকে কাঁধে তুলে নেন এবং হাতের এল.এম.জি দিয়ে এলোপাতাড়ি গুলি চালাতে শুরু করলে শত্রুপক্ষ পশ্চাৎপসরণ করতে বাধ্য হয়। হঠাৎ করেই শত্রুর মর্টারের একটি গোলা এসে লাগে তার ডান কাঁধে যাতে তিনি মারাত্মকভাবে আহত হন।
শত্রুর গোলায় ধরাশয়ী হওয়া মাত্র আহত নান্নু মিয়াকে বাঁচানোর জন্য ব্যাকুল হয়ে উঠেন নূর মোহাম্মদ শেখ। হাতের এল.এম.জি সিপাহী মোস্তফাকে দিয়ে নান্নু মিয়াকে নিয়ে যেতে বললেন এবং মোস্তফার রাইফেল চেয়ে নিলেন যতক্ষণ না ওঁরা নিরাপদ দূরত্বে সরে যেতে সক্ষম হন ততক্ষণ ঐ রাইফেল চালিয়ে দিয়ে শত্রুসৈন্যের অগ্রসারতা ঠেকিয়ে রাখবেন এবং শত্রুর মনোযোগ তার দিকেই কেন্দ্রীভুত করে রাখবেন এই মানসে। অন্য সঙ্গীরা অনুরোধ করলেন তাদের সাথে যাওয়ার জন্যে। কিন্তু তাকে বহন করে নিয়ে যেতে গেলে সবাই মারা পড়বে এই আশঙ্কায় তিনি রণক্ষেত্র ত্যাগ করতে রাজি হলেন না। বাকিদের অধিনায়োকোচিত আদেশ দিলেন তাকে রেখে চলে যেতে।
শেষ পর্যন্ত তার আদেশ অনুসরণ করে তাকে রেখেই নিরাপদে সরে যেতে পারলেন সহযোদ্ধারা। এদিকে সমানে গুলি ছুড়তে লাগলেন রক্তাক্ত নূর মোহাম্মদ। একদিকে পাকিস্তানি সশস্ত্রবাহিনী, সঙ্গে অত্যাধুনিক স্বয়ংক্রিয় অস্ত্রশস্ত্র, অন্যদিকে মাত্র অর্ধমৃত সৈনিক (ই.পি.আর.) যাঁর সম্বল একটি রাইফেল ও সীমিত গুলি। এই অসম অবিশ্বাস্য যুদ্ধে তিনি শত্রুপক্ষের এমন ক্ষতিসাধন করেন যে তারা এই মৃত্যুপথযাত্রী বীর যোদ্ধাকে বেয়নেট চার্জ করে চোখ দুটো উপড়ে ফেলে এবং মস্তক বিদীর্ন করে ঘিলু ছড়িয়ে ফেলে। পরে প্রতিরক্ষার সৈনিকরা এসে পাশের একটি ঝাড় থেকে তার মৃতদেহ উদ্ধার করে।
সমাধি
এই বীরসেনানীকে পরবর্তীতে যশোরের শার্শা থানার গোড়পাড়া থেকে নয় কিলোমিটার দূরে কাশিপুর গ্রামে বাংলাদেশ-ভারত সীমান্তের কাছেই সমাহিত করা হয়।
ব্রিটেনের যুদ্ধ
দ্বিতীয় বিশ্বযুদ্ধের সময়ে জার্মান এয়ারফোর্স লুফৎওয়াফে ১৯৪০ খ্রিষ্টাব্দের জুলাই থেকে অক্টোবর মাসে ইউনাইটেড কিংডমের উপরে যে সামরিক অভিযান চালিয়েছিল তাকে ব্রিটেনের যুদ্ধ বা ব্যাটল অফ ব্রিটেন বলা হয় । মূলত ইংল্যান্ডের রয়্যাল এয়ার ফোর্সকে হারিয়ে আকাশের দখল নেবার জন্যই এই অভিযান করা হয় । ব্যাটল অফ ব্রিটেন নামটি এসেছে ইংল্যান্ডের প্রধানমন্ত্রী উইনস্টন চার্চিলের হাউস অফ কমন্সে দেওয়া একটি ভাষন থেকে । যেখানে তিনি বলেন : "ফ্রান্সের যুদ্ধ শেষ । আমি মনে করছি ব্রিটেনের যুদ্ধ এবার শুরু হতে চলেছে ..."
এই যুদ্ধে জার্মানি পরাজিত হয় । এই পরাজয় ছিল দ্বিতীয় বিশ্বযুদ্ধে হিটলারের নাজি জার্মানির প্রথম পরাজয়।
সাগরদ্বীপে যকের ধন
সাগরদ্বীপে যকের ধন হ'ল সায়ন্তন ঘোষাল পরিচালিত এবং সৌগত বসু রচিত ২০১৯ সালের বাংলা অ্যাকশন অ্যাডভেঞ্চার চলচ্চিত্র। এটি সুরিন্দর ফিল্মস ও চ্যাম্পিয়ন মুভিস ব্যানারে প্রযোজনা করেন নিসপাল সিং ও ঋতুম জৈন। ছবিটির পরিবেশনের কাজ করে সুরিন্দর ফিল্মস। ছবিটি হেমেন্দ্র কুমার রায় রচিত বিমল-কুমার জুটিকে ভিত্তি করে অ্যাডভেঞ্চার কাহিনী অবলম্বনে নির্মিত। এটি যকের ধন ছবির পরে দ্বিতীয় সিনেমা। এতে অভিনয় করেছেন পরমব্রত চট্টোপাধ্যায়, কোয়েল মল্লিক, গৌরব চক্রবর্তী, কাঞ্চন মল্লিক, কৌশিক সেন, শান্তিলাল মুখোপাধ্যায়, রজতাভ দত্ত। ছবিটি ৬ ডিসেম্বর ২০১৯ সালে ৯৪ টি প্রেক্ষাগৃহে মুক্তি পায়। ছবিটি মুক্তির প্রথম তিন দিনে প্রায় ₹৮০ লাখ টাকা আয় করে।
গল্প
বিমল ও কুমার একটি পেট্রোল পাম্পের মালিকা বাঁকশ্যাম ধরের সাথে দেখা করেছেন, যার বাবা রাধেশ্যাম ধর ছিলেন একজন বিজ্ঞানী। রাধেশ্যাম অত্যন্ত সাহসী ছিলেন এবং বহু বছর আগে তিনি দক্ষিণ পূর্ব এশিয়ার সমুদ্রের একটি প্রত্যন্ত দ্বীপে পৌঁছেছিলন, যেখানে তিনি একটি পাথর আবিষ্কার করেন, যার মধ্যে রেড মার্কারি নামে একটি পৌরাণিক রাসায়নিক যৌগের একটি স্তর রয়েছে। রাধেশ্যাম গবেষণা করে পরামর্শ দিয়েছে যে এই রাসায়নিক ধীরে ধীরে ক্লান্তিকর জীবাশ্ম জ্বালানীর খুব কার্যকর বিকল্প হতে পারে।
বিমল এবং কুমার এই রাসায়নিকের জন্য তাদের সন্ধান শুরু করেন। এই উদ্যোগে বিমল মিলিত হয় ডাক্তার রুবি চ্যাটার্জীর সঙ্গে। রবিও একই পৌরাণিক যৌগের সন্ধান করছেন, যা একটি শিশুর জীবন বাঁচাতে প্রয়োজনীয়।
উন্নয়ন
২০১৭ সালে মুক্তি প্রাপ্ত যকের ধন ছবিটি ব্যবসা সফল হওয়ার হয় প্রযোজক ও পরিচালক ছবিটির ধারাবাহিক হিসাবে বিমল ও কুমার জুটির অন্য একটি ছবি নির্মাণে আগ্রহী হন। সাগরদ্বীপে যকের ধন ছবিতে ডাঃ রুবি চ্যাটার্জী চরিত্রে প্রথমে সোহিনী সরকারকে নেওয়ার কথা থাকলেও শেষ পর্যন্ত ২০১৮ সালের জুলাই মাসে ছবিটিতে ডাঃ রুবি চ্যাটার্জী চরিত্রে অভিনয় করার জন্য চুক্তি বদ্ধ হন কোয়েল মল্লিক ছবিটিতে ভিএফএক্স ব্যবহার করা হয়েছে বেশ ভালো মাত্রায়। ভিএফএক্স এর কাজের কারণে ছবিটির মুক্তির সময় পিছিয়ে যায় প্রায় ৪-৫ মাস।
চলচ্চিত্রায়ন
ছবির দৃশ্য ধারণ করা হয়েছে মূলত পশ্চিমবঙ্গ, সিক্কিম ও থাইল্যান্ডের আও নাং এবং ক্রবি দ্বীপপুঞ্জে।
২০১৮ সালের আগস্ট মাসে প্রায় ১ সপ্তাহ ধরে ছবিটির দৃশ্যধারণ হয় থাইল্যান্ডে। থাইল্যান্ডে  দৃশ্যধারণ প্রধানত ফি ফি আই দ্বীপপুঞ্জ, ক্রবি দ্বীপ এবং মায়া উপসাগরের নিকটবর্তী বেশ কয়েকটি কুমারী দ্বীপ, ট্রাং গুহা, আও নাং এবং পোডা দ্বীপে দৃশ্যধারণ করা হয়। ছবির একটি দৃশ্যে কোয়েল মল্লিকের গুহার মধ্যে দৃশ্য ধারণ করা দৃশ্য হয়েছে ট্রাং গুহাতে। ছবির প্রয়োজনে জলের নিচে কিছু দৃশ্য ধারণ করা হয় পরমব্রতকে নিয়ে।
প্রচারণা ও মুক্তি
ছবিটির একটি প্রথম বর্ণিত ত্রিমাত্রিক (থ্রি ডি) পোস্টার ২০ মে, ২০১৯ সালে প্রকাশিত হয়। এতে সাগরদ্বীপে যকের ধন প্রধান পুরুষ চরিত্র বিমল হিসাবে পরমব্রতকে এবং কুমার চরিত্রে গৌরব চক্রবর্তীকে উপস্থাপন করা হয়। পোস্টারটিতে ছবির প্রধান নারী চরিত্র ডাঃ রুবি চ্যাটার্জী হিসাবে কোয়েল মল্লিককে উপস্থাপন করা হয়।  ২৩ মে ২০১৯ সালে ছবিটির আনুষ্ঠানিক টিজার মুক্তি পায়। এটি ইউটিউবে মুক্তির পর ৬ মাসের মধ্যে ৩ লাখের বেশি বার দর্শকেরা দেখেন। চলচ্চিত্রটির আনুষ্ঠানিক ট্রেইলার ৬ নভেম্বর ২০১৯ সালে মাধ্যমে মুক্তি পায়। ইউটিউবে মুক্তির এক মাসের মধ্যে ৪.৫  লাখের বেশি বার দর্শকেরা দেখেন এটি।
ছবিটি ২০১৯ সালের জুন-জুলাই মাসে মুক্তির জন্য নির্ধারিত ছিল, তবে ছবির প্রযুক্তিগত কিছু কাজের জন্য মুক্তির তারিখ পিছিয়ে ৬ ডিসেম্বর ২০১৯-এ পরিবর্তন করা হয়।
সংগীত
ছবির আবহ সংগীত পরিচালনা করেছেন বিক্রম ঘোষ।
সমালোচনা
ছবিটি মুক্তির পর বেশীরভাগ সংবাদ পত্র ছবিটির প্রশংসা করে। আনন্দবাজার পত্রিকায় সংবাদ পত্রটির লেখক "মধুমন্তী পৈত চৌধুরী" ছবিটিকে রহস্য বেশি, রোমাঞ্চ কম হিসাবে উল্লেখ করেন এবং ছবিটিকে  রেটিং প্রদান করে। সংবাদ পত্রটিতে আরও বলা হয় যে "গুপ্তধনের সন্ধানে কল্পলোকের আশ্রয়— সায়ন্তন ও চিত্রনাট্যকার সৌগত বসুর এই অভিনবত্ব এ ছবির সেরা আবিষ্কার এবং যকের ধন হিসেবে প্রাকৃতিক সম্পদকে তুলে ধরাও খুবই প্রাসঙ্গিক ও যুগোপযোগী।" এই সময় পত্রিকায় ছবিটির প্রশংসা করে বলা হয় নীল জলে গুপ্তধন, বাঙালির স্বপ্নউড়ান মন্দ নয়!। সংবাদ পত্রটি ছবিটি পর্যালোচনা করতে গিয়ে জানায় যে "ভালো লাগে এই সিনেমার চিত্রনাট্যের বুনোট। গুপ্তধনের সন্ধান করতে গিয়ে যেভাবে বিজ্ঞানকে মেশানো হয়েছে এবং যকের ধন হিসেবে প্রাকৃতিক সম্পদ রক্ষা করার বিষয়টি উঠে এসেছে তা খুবই শিক্ষনীয়। প্রকৃতির সম্পদ রক্ষা করার দায়ভার যে আমাদেরই সে কথা বারবার মনে করিয়ে দিয়েছেন পরিচালক সায়ন্তন ঘোষাল এবং চিত্রনাট্যকার সৌগত বসু। ছবিটিকে এই সময়  রেটিং প্রদান করে। সংবাদ প্রতিদিন ছবিটির কম্পিউটার গ্রাফিক্স-এর প্রশংসা করে বলে "জলের তলার দৃশ্য বা গুপ্তধনের প্রকৃত অবস্থানটিকে দেখানোর কাজেও আর্ট ডিরেকশন বিভাগ এবং কম্পিউটার গ্রাফিক্স বিভাগ বিশ্বাসযোগ্য কাজ করেছে। সত্যিই বেশ প্রশংসার"। এছাড়া আইই বাংলাতে  দেবস্মিতা দাস ছবিটিকে  রেটিং প্রদান করেন এবং ছবিটি সম্পর্কে উল্লেখ করেন যে "ছবির ভালদিকের কথা বললে প্রথমেই বলতে হয় গ্রাফিক্সের কথা। বাংলা ছবির ক্ষেত্রে সীমিত বাজেট ও ততোধিক কম সময়ে এই আউটপুট সত্যিই প্রশংসার যোগ্য। দ্বিতীয়ত ছবির চিত্রনাট্য। জমজমাট স্ক্রিপ্ট অনেকক্ষণ আপনার গোয়েন্দা সত্ত্বাকে জাগিয়ে রাখবে।"।
সিনেসট্যান ছবিটিকে রেটিং প্রদন করে, এছাড়া ছবির কলাকুশলীদের অভিনয়, ছবির গান, পরিচালনা এবং চিত্রনাট্য প্রতিটি বিভাগে   রেটিং প্রদান করা হয়।
বক্স-অফিস আয়
ছবিটি মুক্তির পরে প্রথম দিনে ₹১৪.৮৩ লাখ, দ্বিতীয় দিনে ₹২৪.১৯ লাখএবং প্রথম রবিবার বা তৃতীয় দিনে ₹৪০.১৬ লাখ টাকা গ্রোস বক্স অফিস আয় করে। সপ্তাহান্তে ছবিটির গ্রোস বক্স অফিস আয় প্রায় ₹৮ মিলিয়ন টাকা। ছবিটি প্রথম সপ্তাহে ₹১.১৮ কোটি টাকা আয় করে।
সিয়েনা ওয়েস্ট
সিয়েনা ওয়েস্ট (জন্ম ভেরোনিকা ওয়েইনস্টক, লস অ্যাঞ্জেলেস, নভেম্বর ৬, ১৯৭৭) একজন মার্কিন পর্নোগ্রাফিক অভিনেত্রী এবং সক্রিয়কর্মী। তিনি ২০০৬ সালে পর্ন শিল্পে প্রবেশ করেছিলেন।
২০০১-এ বাংলাদেশে নির্বাচন-পরবর্তী সহিংসতা
২০০১ বাংলাদেশের নির্বাচন পরবর্তী সহিংসতা ছিল ২০০১ সালের বাংলাদেশের সাধারণ নির্বাচনের পরের সহিংস ঘটনাগুলির একটি সিরিজ। ধর্মীয় সংখ্যালঘু, হিন্দুরা, বাংলাদেশ জাতীয়তাবাদী দলের সমর্থকদের দ্বারা লক্ষ্যবস্তু সহিংসতার শিকার হয়েছিল।
পটভূমি
২০০১ সালের বাংলাদেশের সাধারণ নির্বাচনে শেখ হাসিনার নেতৃত্বাধীন ক্ষমতাসীন বাংলাদেশ আওয়ামী লীগ বিরোধী দল, খালেদা জিয়ার নেতৃত্বাধীন বাংলাদেশ জাতীয়তাবাদী দলের কাছে পরাজিত হয়েছিল। বাংলাদেশ পুলিশের সহায়তায় বাংলাদেশ আওয়ামী লীগ সমর্থক ও বাংলাদেশ জাতীয়তাবাদী দলের সমর্থকদের মধ্যে সহিংসতা শুরু হয়।
ঘটনা
সহিংসতা বেশিরভাগই ঘটেছে দক্ষিণ পশ্চিম বাংলাদেশে যেখানে বৃহৎ হিন্দু সম্প্রদায় ছিল। বাংলাদেশ জাতীয় পার্টির নির্বাচনে জয়লাভের পর থেকেই হামলা শুরু হয়। হিন্দু সম্প্রদায়ের অর্থনৈতিক সম্পদ ধ্বংস করার, ভারতে পালিয়ে যাওয়ার জন্য তাদের আতঙ্কিত করা এবং তাদের সম্পত্তি দখল করার উদ্দেশ্যে আক্রমণগুলি পরিকল্পিত ছিল। বাগেরহাট জেলা, বরিশাল জেলা, ভোলা জেলা, বগুড়া জেলা, ব্রাহ্মণবাড়িয়া জেলা, চট্টগ্রাম জেলা, ফেনী জেলা, গাজীপুর জেলা, ঝিনাইদহ জেলা, যশোর জেলা, খুলনা জেলা, কুষ্টিয়া জেলা, মুন্সিগঞ্জ জেলা, নাটোর জেলা, নারায়ণগঞ্জ জেলায় হিন্দুদের টার্গেট করা হয়েছে। জেলা, পিরোজপুর জেলা, সিরাজগঞ্জ জেলা, সাতক্ষীরা জেলা, এবং টাঙ্গাইল জেলা।
২০০১ সালের অক্টোবরে ভোলা জেলার লালমোহন উপজেলায় বাংলাদেশ জাতীয়তাবাদী দলের সমর্থকরা হিন্দু ও বাংলাদেশ আওয়ামী লীগ সমর্থকদের ওপর হামলা চালায়। তারা হিন্দুদের বাড়িঘর ও মুসলমানদের বাড়িঘর লুট করে যারা হিন্দুদের আশ্রয় দেয়। হামলাকারীরা নারী ও শিশুকে ধর্ষণ করেছে। হামলাকারীরা বাড়িঘর থেকে সবকিছু লুট করে এবং ক্ষতিগ্রস্ত সম্পত্তির গাছ কেটে ফেলে।
মোহাম্মদ বদরুল আহসান ১৬ নভেম্বর ২০০১ সালে ভোলা জেলার চরফ্যাসন উপজেলায় বাংলাদেশ জাতীয়তাবাদী দলের সদস্যদের দ্বারা প্রায় ২০০ হিন্দু নারী গণধর্ষণের শিকার হন। সবচেয়ে ছোটটির বয়স ছিল 8 বছর এবং সবচেয়ে বড়টির বয়স ৭০ বছর। যশোর জেলার মণিরামপুর উপজেলার টুনিয়াঝাড়ায় ছয়টি হিন্দু পরিবারকে এলাকা ছাড়তে বাধ্য করা হয়েছে এবং দুই নারীকে ধর্ষণ করা হয়েছে।
চীনামাটি
চীনামাটি (ইংরেজি Porcelain) একধরনের কুমোরের মাটি। কাওলিন নামক প্রাকৃতিক খনিজযুক্ত পদার্থের মিশ্রণকে বৃহৎ চুল্লী বা ভাঁটিতে ১২০০ ডিগ্রি থেকে ১৪০০ ডিগ্রি তাপমাত্রায় পুড়িয়ে এই মাটি তৈরি করা হয়। উচ্চ তাপমাত্রায় পোড়ানোর ফলে চীনামাটির ভেতরে মালাইট নামক খনিজ গঠিত হয় এবং মাটিটির কাচীভবন ঘটে, ফলে মৃৎশিল্পে ব্যবহৃত অন্যান্য উপাদানের তুলনায় চীনামাটি অধিকতর শক্ত, ভারবহ এবং স্বচ্ছ হয়ে থাকে। চীনামাটির অন্য কিছু বৈশিষ্ট্য হল এটি অভেদ্য (প্রলেপ প্রয়োগের আগেই), পুরু অবস্থায় শ্বেতবর্ণ ও অনুরণনশীল হয়ে থাকে। চীনামাটিকে তিনটি প্রধান শ্রেণীতে বিভক্ত করা যায়: শক্ত-লেইয়ের চীনামাটি, নরম-লেইয়ের চীনামাটি এবং অস্থিচূর্ণমিশ্রিত চীনামাটি।
চীনামাটি ঐতিহাসিক চীনদেশে বহু শতাব্দী ধরে ধীরে ধীরে বিকাশ লাভ করে এবং আজ থেকে ২০০০ বছর থেকে ১২০০ বছর আগে কোনও এক সময়ে এর বর্তমান রূপটি ধারণ করে। এরপর এটি ধীরে ধীরে অন্যান্য পূর্ব এশীয় দেশগুলিতে এবং শেষ পর্যন্ত বহির্বিশ্বে ছড়িয়ে পড়ে। মৃৎসামগ্রী এবং প্রস্তরসামগ্রীর চেয়ে চীনামাটির সামগ্রী নির্মাণ অধিকতর কঠিন। এটিকে শ্বেতশুভ্র রঙ, কাঠিন্য ও ভঙ্গুরতার জন্য একে সাধারণত উচ্চমার্গের মৃৎশিল্প হিসেবে গণ্য করা হয়। এর উপরে চকচকে প্রলেপ ও রঙ প্রয়োগ করা সহজ এবং একে সহজেই বিভিন্ন আকৃতি প্রদান করা যায়, ফলে এটিকে টেবিলের বিভিন্ন সামগ্রী, পাত্র ও ক্ষুদ্রাকার মূর্তি-প্রতিমা নির্মাণে ব্যাপকভাবে ব্যবহার করা হয়। এছাড়া বিভিন্ন প্রযুক্তি ও পণ্যদ্রব্য উৎপাদনের শিল্পক্ষেত্রেও চীনামাটির ব্যবহার আছে।
২০০১-এ বাংলাদেশে নির্বাচন-পরবর্তী সহিংসতা
প্রতিক্রিয়া এবং উত্তরাধিকার
২০০৯ সালে বাংলাদেশ হাইকোর্ট নির্বাচন পরবর্তী সহিংসতার বিচার বিভাগীয় তদন্তের নির্দেশ দেয়। ২০১১ সালে বিচার বিভাগীয় কমিশন তার তদন্তের ফলাফল জমা দেয়। প্রতিবেদনে ২৫ হাজার লোকের দ্বারা হিন্দু সম্প্রদায়ের বিরুদ্ধে টার্গেটেড সহিংসতার প্রমাণ পাওয়া গেছে যার মধ্যে বাংলাদেশ জাতীয়তাবাদী দল-জামায়াত-ই-ইসলামী নেতৃত্বাধীন জোট সরকারের ২৫ জন মন্ত্রী এবং সংসদ সদস্য রয়েছে। প্রতিবেদনটি বাংলাদেশ জাতীয়তাবাদী দল প্রত্যাখ্যান করেছে এবং তদন্তকে পক্ষপাতমূলক বলে অভিযোগ করেছে।
কমিশন জানিয়েছে, ধর্ষণের সংখ্যা ১৮ হাজার ছাড়িয়েছে। প্রতিবেদনে বাংলাদেশের সংখ্যালঘু হিন্দু সম্প্রদায়ের বিরুদ্ধে সহিংসতা, অগ্নিসংযোগ, লুটপাট ও নির্যাতনের ঘটনাও উল্লেখ করা হয়েছে। ২০১১ সালে, সিরাজগঞ্জ জেলার একটি আদালত ২০০১ সালের নির্বাচন পরবর্তী সহিংসতায় পূর্ণিমা রানী শীলকে ধর্ষণের দায়ে ১১ জনকে যাবজ্জীবন কারাদণ্ড দেয়।
জ্যাকোবাস ডুমিনি
জ্যাকোবাস পেট্রাস ডুমিনি (Jacobus Duminy; জন্ম: ১৬ ডিসেম্বর, ১৮৯৭ - মৃত্যু: ৩১ জানুয়ারি, ১৯৮০) কেপ প্রদেশের বেলভিল এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ওয়েস্টার্ন প্রভিন্স এবং ইংরেজ ক্রিকেটে অক্সফোর্ড বিশ্ববিদ্যালয় দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন জ্যাকোবাস ডুমিনি।
প্রথম-শ্রেণীর ক্রিকেট
টাইগারবার্গ হিলসের একটি খামারে জ্যাকোবাস ডুমিনি তার শৈশবকাল অতিবাহিত করেন। ১৯৭৯ সালে টুইলাইট ওভার দ্য টাইগারবার্গ শীর্ষক আত্মজীবনীমূলক গ্রন্থে এ সম্পর্কে উল্লেখ করেন। ২৩ বছর বয়সে অক্সফোর্ডের ইউনিভার্সিটি কলেজে রোডস বৃত্তিধারী হিসেবে পড়াশুনো সম্পন্ন করেন। তরুণ বয়সে ক্রিকেট খেলার সাথে যুক্ত ছিলেন।
১৯১৯-২০ মৌসুম থেকে ১৯২৮-২৯ মৌসুম পর্যন্ত জ্যাকোবাস ডুমিনি’র প্রথম-শ্রেণীর খেলোয়াড়ী জীবন চলমান ছিল।
ক্রিকেটার হিসেবে জ্যাকোবাস ডুমিনি বামহাতি উদ্বোধনী ব্যাটসম্যান কিংবা মাঝারিসারির ব্যাটসম্যান হিসেবে খেলতেন। এছাড়াও, স্লো অর্থোডক্স স্পিন বোলারের ভূমিকায় অবতীর্ণ হতেন তিনি। তার ক্রিকেট খেলোয়াড়ী জীবন বেশ অনিয়মিত পর্যায়ের ছিল। ১৯১৯-২০ মৌসুমে দুইটি, ১৯২১ সালে একটি এবং ১৯২৭-২৮ ও ১৯২৮-২৯ মৌসুমে আরও কয়েকটি খেলায় অংশগ্রহণের পর ১৯২৯ সালে অপ্রত্যাশিত ঘটনায় তিনটি খেলায় অংশগ্রহণের সুযোগ পান।
১৯১৯-২০ মৌসুমে সফররত অস্ট্রেলিয়ান ফোর্সেস দলের বিপক্ষে দুই খেলায় অংশ নিলেও সফলতা পাননি। ১৯২১ সালে অক্সফোর্ড বিশ্ববিদ্যালয়ের সদস্যরূপে একটিমাত্র প্রথম-শ্রেণীর খেলায় অংশ নিয়ে ০ ও ২ রান তুলেন। এ সময়ে তিনি রোডস বৃত্তিধারী হিসেবে সেখানে অবস্থান করছিলেন। তাসত্ত্বেও, বিশ্ববিদ্যালয়ের দ্বিতীয় একাদশ ক্রিকেট দলের সদস্যরূপে হার্লেকুইন ক্যাপ লাভে সক্ষম হন।
নিজস্ব ৩০তম জন্মদিন উদযাপনের এক সপ্তাহ পূর্বে রনি স্ট্যানিফোর্থের নেতৃত্বাধীন এমসিসি ১৯২৭-২৮ মৌসুমে ট্রান্সভালের পক্ষে প্রথম-শ্রেণীর ক্রিকেটে পুনরায় অংশ নেন। এ মৌসুমে সফররত এমসিসি দলের বিপক্ষে ট্রান্সভালের সদস্যরূপে দুইটি প্রথম-শ্রেণীর খেলায় অবতীর্ণ হন। প্রথম খেলায় অপরাজিত ৯৫ ও দ্বিতীয়টিতে ৫৫ ও অপরাজিত ৭৪ রান করেন। এরফলে, খেলাটি ড্রয়ে পরিণত হয়।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জ্যাকোবাস ডুমিনি। ২৪ ডিসেম্বর, ১৯২৭ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৩ জুলাই, ১৯২৯ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।
১৯২৭ থেকে ১৯২৯ সালে তিন টেস্টে অংশগ্রহণ করেছিলেন তিনি। ব্যাটিং প্রতিভার অধিকারী জ্যাকোবাস ডুমিনিকে দক্ষিণ আফ্রিকার পক্ষে অংশগ্রহণকৃত তিন টেস্টের কোনটিতেই প্রতিফলন ঘটাতে দেখা যায়নি।
প্রস্তুতিমূলক খেলায় সুন্দর ক্রীড়াশৈলী প্রদর্শনের স্বীকৃতিস্বরূপ পাঁচ-টেস্ট নিয়ে গড়া সিরিজের প্রথম টেস্টে প্রথমবারের মতো অংশ নেন তিনি। তবে, জোহেন্সবার্গে অনুষ্ঠিত ঐ টেস্টে ব্যাট হাতে সফল হননি। ০ ও ৪ রান তুলেন। তবে, বামহাতে স্পিন বোলিংয়ে অগ্রসর হন তিনি। ষষ্ঠ দক্ষিণ আফ্রিকান বোলার হিসেবে আক্রমণে নামেন এবং হার্বার্ট সাটক্লিফ ও আর্নেস্ট টিল্ডসলে’র গড়া দ্বিতীয় উইকেট জুটি ভাঙতে ভূমিকা রাখেন। এ পর্যায়ে সফরকারী দল মাত্র এক উইকেট হারিয়েই দক্ষিণ আফ্রিকার প্রথম ইনিংসের রান অতিক্রম করেছিল। সিরিজের দ্বিতীয় কিংবা তৃতীয় টেস্টে তাকে দলে রাখা হয়নি। তবে, জানুয়ারির শেষার্ধ্বে পুনরায় জোহেন্সবার্গে খেলা আয়োজন করা হলে চতুর্থ টেস্টে তাকে দলে ফিরিয়ে আনা হয়। এ সময়ে তিনি কোন প্রথম-শ্রেণীর খেলায় অংশ নেননি। দলে ফিরে আবারও ব্যর্থ হন। মাত্র ৭ ও ৫ রান তুলতে সক্ষম হন। ব্যাটিং উদ্বোধনে নেমে তিন ইনিংসে অংশ নিয়ে কোনটিতেই দুই অঙ্কের কোটা স্পর্শ করতে দেখা যায়নি।
অবসর
১৯২৮-২৯ মৌসুমে কারি কাপের কোন খেলার আয়োজন করা হয়নি। তাসত্ত্বেও, ট্রান্সভালের পক্ষে তিনটি প্রথম-শ্রেণীর খেলায় অংশ নিয়েছিলেন। তন্মধ্যে, তৃতীয় খেলায় বর্ডারের বিপক্ষে প্রথম-শ্রেণীর খেলোয়াড়ী জীবনের একমাত্র সেঞ্চুরির সন্ধান পান। অপরাজিত ১৬৮ রান সংগ্রহের পাশাপাশি এক ইনিংসে ৬/৪০ লাভ করেন। উইকেট সংগ্রহের এ হারটি তার খেলোয়াড়ী জীবনের অর্ধেক ছিল। দক্ষিণ আফ্রিকার মাটিতে এটিই তার সর্বশেষ প্রথম-শ্রেণীর ক্রিকেট খেলায় অংশ নেয়া ছিল। কিন্তু, দুইটি যাচাইবাছাইয়ের খেলায় দৃষ্টিনন্দন খেলা উপহার দিতে পারেননি।
১৯২৯ সালে ইংল্যান্ড গমনার্থে তাকে দলে রাখা হয়নি। তবে, ১৯২৯ সালের গ্রীষ্মে ইউরোপ সফরে যান। সমসাময়িক উইজডেনের প্রতিবেদনগুলোয় এ প্রসঙ্গে উল্লেখ করে যে, তিনি ব্যবসায়িক কিংবা পেশাদারী কারণে ইউরোপ গমন করেছিলেন। ১৯৮১ সালে জ্যাকোবাস ডুমিনি’র শোকসংবাদে এ বিষয়ে আরও স্পষ্টভাবে উল্লেখ করা হয় যে, সুইজারল্যান্ডে অবকাশ পালনে তিনি যান। কিন্তু, আঘাতে জর্জরিত দলে অংশগ্রহণের জন্যে তাকে দলে যুক্ত করা হয়েছিল। লিডসের হেডিংলি ক্রিকেট মাঠে পাঁচ-টেস্ট নিয়ে গড়া সিরিজের তৃতীয় খেলায় সরাসরি যুক্ত হন। আবারও ব্যর্থ হন। ২ ও ১২ রান তুলেছিলেন তিনি। ঐ টেস্টের শেষ উইকেট জুটিতে টাপি ওয়েন-স্মিথ ও স্যান্ডি বেল এক ঘণ্টার অল্প সময় বেশি নিয়ে ১০৩ রানের জুটি গড়েছিলেন। গালি অঞ্চলে ডাইভ দিয়ে এক হাতে মরিস লেল্যান্ডের ক্যাচ তালুবন্দীর বিষয়টিও স্মরণীয় হয়ে থাকবে।
এ টেস্টের পর দক্ষিণ আফ্রিকা দলের সাথে পরবর্তীতে আরও দুইটি প্রথম-শ্রেণীর খেলায় অংশ নিয়েছিলেন তিনি। তবে, দেশে প্রত্যাবর্তনের পর আর কোন প্রথম-শ্রেণীর খেলায় অংশ নেননি।
ব্যক্তিগত জীবন
বিভিন্ন শিক্ষানুক্রমিক কমিশনে সভাপতির দায়িত্বে ছিলেন তিনি।  তিনি শিক্ষানুরাগী হিসেবে অধ্যক্ষ ও পরবর্তীকালে কেপ টাউন বিশ্ববিদ্যালয়ের উপাচার্যের দায়িত্ব পালন করেছিলেন।
কেপটাউন বিশ্ববিদ্যালয়ের উপাচার্যের দায়িত্বে থাকাকালে কিছুটা ব্যক্তিগত ঝুঁকি নিয়ে বর্ণবৈষম্যবাদের বিপক্ষে অবস্থান করেছিলেন। এছাড়াও, বহু-বর্ণভিত্তিক বালক ও বালিকাদের নিয়ে সাপ্তাহিক ক্রিকেট খেলা আয়োজনে সহায়তা করেন।
৩১ জানুয়ারি, ১৯৮০ তারিখে ৮২ বছর বয়সে কেপ টাউনের গ্রুট শার এলাকায় জ্যাকোবাস ডুমিনি’র দেহাবসান ঘটে। কেপ টাউনের শহরতলী এলাকা বেলভিলে তার জন্ম ও গ্রুট শার হাসপাতালে তার মৃত্যু হয়। তার মৃত্যুসংবাদ প্রকাশে উইজডেন ক্রিকেটার্স অ্যালমেনাকে উল্লেখ করা হয় যে, তার নাম জোহানেস পেট্রাস ডুমিনি।
ভারতে বাঙালি বিরোধী মনোভাব
ভারতে বাঙালি বিরোধী মনোভাব ভারতের বাঙালিদের প্রতি নেতিবাচক মনোভাব ও দৃষ্টিভঙ্গি নিয়ে গড়ে উঠেছে। যদিও বাঙালিরা বহু শতাব্দী ধরে ভারতের বিভিন্ন অঞ্চলে বসবাস করে, তারা ব্যাপক বৈষম্যের শিকার, বিশেষ করে উত্তর ও উত্তর-পূর্ব ভারতের লোকেদের দ্বারা। এটি অন্য কোনো সম্প্রদায়ের দ্বারা (যেমন উপজাতি সম্প্রদায়, বিহারী,  অসমীয়া  ইত্যাদি) অথবা কোনো নির্দিষ্ট স্থানে হতে পারে (আরও নিবন্ধ দেখুন), যেমন বসবাস, বৈষম্যমূলক অনুভূতি, রাজনৈতিক কারণ, সরকারি পদক্ষেপ,  অভিবাসন সমস্যা,  বাংলাদেশ বিরোধী মনোভাব ইত্যাদির মতো কারণ। খৈরাবাড়ি হত্যাকাণ্ড, নেলি গণহত্যা, শিলাপাথর গণহত্যা, উত্তর কামরূপ গণহত্যা, গোরেশ্বর গণহত্যা, বঙাল খেদা ইত্যাদি থেকে বাঙালিদের প্রতি বৈষম্যমূলক অবস্থার পরিচয় পাওয়া যায়। এর ফলে ভারতে প্রতিবাদের স্বরূপ বাঙালি উপ-জাতীয়তাবাদের উত্থান ঘটেছে এবং ভারতে অনেক বাঙালিপন্থী সংগঠন গঠন করা হয়েছে।
পটভূমি
স্টোরি অব বেঙ্গল অ্যান্ড বেঙ্গলিস-এর লেখক সুবীর দেবের মতে, ঔপনিবেশিক সময়ে ব্রিটিশরা ইচ্ছাকৃতভাবে আসামে বাঙালি বিরোধী মনোভাব উস্কে দিয়েছিল। ব্রিটিশরা ১৮৩৬ সাল থেকে ১৮৭৩ সালের মধ্যে ঔপনিবেশিক শাসিত আসামে বাংলাকে সরকারি ভাষা হিসাবে তৈরি করেছিল, যার মধ্যে বরাক উপত্যকা অঞ্চলের তিনটি জেলার (কাছার, হাইলাকান্দি ও করিমগঞ্জ) বাঙালি-সংখ্যাগরিষ্ঠ এলাকা অন্তর্ভুক্ত ছিল, কিন্তু আসামের মানচিত্রটি ১৮৩৬ সাল থেকে ১৮৭৩ সালের মধ্যে অর্ন্তভুক্ত ছিল, কিন্তু উপনিবেশবাদীরা এমনভাবে আঁকে যে অনেক ভাষা ও সম্প্রদায় (জাতিগত ও আদিবাসী) ওভারল্যাপ করে। এটি সম্প্রদায়ের মধ্যে ভাষা বিবাদের সৃষ্টি করে। তারা কুখ্যাত "লাইন সিস্টেম" চালু করেছিল, যা আসামে বাঙালি বসতি স্থাপনকারীদেরকে এলাকার আদিবাসীদের থেকে আলাদা করেছিল। লাইন সিস্টেমটি ১৯২০ সালে নওগং জেলায় উদ্ভূত হয়েছিল, যদিও তখন এটি কোনো ঔপনিবেশিক সরকারের নিয়ম বা বিধি ছিল না, এটি শুধুমাত্র কয়েকজন ব্রিটিশ জেলা কর্মকর্তার ব্যক্তিগত উদ্যোগ ছিল। প্রথম সেনাদল ১৯২১ সালের মধ্যে গোয়ালপাড়া জয় করে। ১৯২১-১৯৩১ সালে নওগাঁ জেলায় এই ব্যবস্থা কার্যকর করা হয়েছিল, যেখানে অভিবাসীরা জনসংখ্যার ১৪ শতাংশ ছিল। এটি কামরুপ ও দারং-এর বারপেটা মহকুমাতেও বাস্তবায়িত হয়েছিল। সরকার কর্তৃক ১৯৩৭ সালে ৯ সদস্যের একটি লাইন সিস্টেম কমিটি গঠিত হয়। কমিটির সাধারণ ঐকমত্য ছিল যে "লাইন সিস্টেমটি একটি অস্থায়ী প্রক্রিয়া ছিল, যা অভিবাসীদের উন্মুক্ত অঞ্চলে অবাধে প্রবাহ ঠেকাতে এবং জনসংখ্যাগত গঠনকে বাধা ও বিশৃঙ্খলার বিরুদ্ধে রক্ষা করার জন্য তৈরি করা হয়েছিল"। যদিও পরবর্তী সরকারসমূহ কর্তৃক লাইন সিস্টেম বিলুপ্ত করা হয়নি। লাইন সিস্টেম বাঙালিদের আদিবাসী ও উপজাতীয় জনগণ থেকে বিচ্ছিন্ন করে, তাদের মধ্যে দ্বন্দ্ব সৃষ্টি করে।
আসামে ১৯৬০-এর ভাষার বিল
আসামের তৎকালীন মুখ্যমন্ত্রী বিমলা প্রসাদ চলিহা ১৯৬০ সালের ১০ই অক্টোবর বিধানসভায় একটি বিল পেশ করেন, যা অসমীয়া ভাষাকে আসামের একমাত্র সরকারি ভাষা হিসাবে গড়ে তোলে। এই বিলের বিরুদ্ধে করিমগঞ্জ (উত্তর) বিধানসভা কেন্দ্রের তৎকালীন বিধায়ক ও একজন জাতিগত বাঙালি রণেন্দ্র মোহন দাস প্রতিবাদ করেছিলেন। তিনি উল্লেখ করেন, যে ১৯৬০-এর ভাষার বিল হল আসামের জনসংখ্যার এক তৃতীয়াংশের ভাষাকে (অসমীয়া ভাষা) বাকি দুই তৃতীয়াংশের উপর চাপিয়ে দেওয়ার চেষ্টার নামান্তর। আসাম বিধানসভায় ২৪শে অক্টোবর বিলটি পাস করা হয়, যার ফলে অসমীয়াকে রাজ্যের একক ও একমাত্র সরকারি ভাষা হিসাবে পরিণত হয়। আইনটি চাকরি, শিক্ষা ও অন্যান্য ক্ষেত্রে বাঙালিদের উপর জোরপূর্বক অসমিয়া চাপিয়ে দেয়। এর ফলে বরাক উপত্যকা থেকে ব্যাপক বিক্ষোভ শুরু হয়। আন্দোলনের পরে, যখন সরকার বাংলাকে অতিরিক্ত সরকারি ভাষা হিসাবে গ্রহণ করতে সম্মত হয়, তখন এটি অসমীয়াদের উগ্র করে তোলে এবং তাদের সরকারি ভাষার মর্যাদা অসমীয়া ব্যতীত অন্যকোন ভাষাকে প্রদান করতে আগ্রহী ছিল না। এর ফলে আসামে বাঙালিদের বিরুদ্ধে বিদ্রোহ ও অসংখ্য গণহত্যার ঘটনা ঘটে।
বঙাল খেদা (১৯৬০-এর পর)
অসমীয়ারা ১৯৬০ সালে আসাম থেকে বাঙালিদের নির্মূল করার দাবি জানায়। বাঙালি হিন্দুদের ১৯৬০ সালের জুন মাসে উপর ঘন ঘন আক্রমণ শুরু হয়। আক্রমণ গুয়াহাটির কটন কলেজ থেকে শুরু হয় এবং তারপর রাজ্যের বাকি অংশে ছড়িয়ে পড়ে।
গোরেশ্বর গণহত্যা (১৯৬০)
গোরেশ্বর গণহত্যা কামরূপ জেলার (বর্তমানে বাক্সা জেলা) গোরেশ্বরে বসবাসরত বাঙালি হিন্দুদের ওপর একটি পরিকল্পিত আক্রমণ ছিল। শিবসাগরের ১৯৬০ সালের জুলাই মাসে একটি বিদ্যালয়ে একটি শিক্ষক সমিতির একটি গোপন বৈঠক অনুসারে, পরের দিন শিবসাগরে একটি ছাত্র ধর্মঘট সংগঠিত হয় এবং বৈঠকের সিদ্ধান্ত জানাতে ছাত্র ও যুবকদের দলকে জোরহাট, ডিব্রুগড় ও অন্যান্য পার্শ্ববর্তী এলাকায় পাঠানো হয়। ব্রহ্মপুত্র উপত্যকায় অসমীয়া জনতা বাঙালিদের উপর আক্রমণ শুরু করে। শিবসাগরে ১৯৬০ সালের ১৪ই জুলাই বাঙালিদের দোকান লুট এবং বেশ কয়েকজন বাঙালির উপর হামলার মধ্য দিয়ে দাঙ্গা শুরু হয়। নিম্ন আসামের (কামরুপ, নওগং ও গোয়ালপাড়া) গোরেশ্বরের ২৫ টি গ্রামে তীব্র সহিংসতা হয়। বন্দুক ও অন্যান্য অস্ত্রে সজ্জিত ১৫,০০০ জনের একটি অসমিয়া দল বাঙালিদের দোকান ও বাড়িতে আক্রমণ করে, ৪,০১৯ টি কুঁড়েঘর ও ৫৮ টি বাড়ি ধ্বংস করে। তদন্ত কমিশনের মতে, দাঙ্গার সময় অন্তত নয়জন বাঙালিকে হত্যা করা হয়েছিল, একজন মহিলাকে আক্রমণ ও ধর্ষণ করা হয়েছিল এবং প্রায় ১,০০০ বাঙালি হিন্দু এলাকা থেকে পালিয়ে গিয়েছিল। সহিংসতা কয়েক মাস ধরে চলতে থাকে। ১৯৬০ সালের জুলাই মাস থেকে সেপ্টেম্বর মাসের মধ্যে প্রায় ৫০,০০০ বাঙালি হিন্দু পশ্চিমবঙ্গে পালিয়ে যায়।
উত্তর কামরুপ সহিংসতা (১৯৮০)
নিম্ন আসামের কিছু জেলায়, কামরূপী বাঙালি হিন্দুরা প্রায়ই বিদেশী হিসাবে হয়রানির শিকার হয় এবং সহিংসতার লক্ষ্যতে পরিণত হয়। কামরূপী বাঙালিরা প্রায়ই আক্রমণের শিকার হয়। বাঙালি বিরোধী আন্দোলনকে সমর্থন করার জন্য ১৯৮০ সালের ৩ জানুয়ারি এএএসইউ কর্তৃক প্রদত্ত ডাকে সাড়া দিয়ে বাগানপাড়া উচ্চ বিদ্যালয়ের ছাত্রদের একটি দল তিন দিনের ধর্মঘট তদারকি করতে বারিকডাঙ্গা পৌঁছেছিল। অসমীয়ারা ১৯৮১ সালে প্রায় ১০০ কামরূপী বাঙালি হিন্দুকে হত্যা করেছিল। এছাড়াও অসমীয়া স্থানীয়দের সঙ্গে কামরূপী মুসলিমরা বাঙ্গালী হিন্দুদের উপর আক্রমণ করে এবং সহিংসতা ছড়িয়ে দেয়।
অসমীয়া ভাষা আন্দোলন ও আসাম আন্দোলনের অন্যান্য উদাহরণ
অসমিয়া ভাষা আন্দোলনের সময় ১৯৭২ সালে বাঙালিরা বেশিরভাগ লক্ষ্যবস্তুে পরিণত হয়েছিল। গুয়াহাটি বিশ্ববিদ্যালয়ে বাঙালি হিন্দুদের ওপর হামলা হয়। ফলে প্রায় ১৪,০০০ বাঙালি হিন্দু পশ্চিমবঙ্গ ও উত্তর-পূর্বের অন্যত্র পালিয়ে যায়।
২০০০-এর পর
আসামের তিনসুকিয়া জেলার খেরবাড়ি গ্রামের কাছে ২০১৮ সালের ১লা নভেম্বর ব্রহ্মপুত্রের তীরে পাঁচ বাঙালি হিন্দুকে হত্যা করা হয়। ইউনাইটেড লিবারেশন ফ্রন্ট অব আসামকে গণহত্যার জন্য সন্দেহ করা হয়েছিল।
আসাম সরকারের ২০২১ সালের উচ্ছেদ অভিযানের সময় দুই বাঙালি মুসলমান নিহত হয়।
বিহার
বিহারে ২০তম শতকের প্রথমার্ধে মধুবনী, ঘাটশিলা, পূর্ণিয়া, মিথিলা, দ্বারভাঙা ও ভাগলপুরে শিক্ষা, চিকিৎসা ও আইনী পেশা সহ মধ্যবিত্ত বাঙালিদের একটি বড় জনসংখ্যা ছিল। ১৫ বছরের আরজেডি শাসন এবং ৮০-এর দশকের কংগ্রেস শাসনের সময়, বাঙালি পরিবারগুলি বাড়ি দখলের বেশ কয়েকটি ঘটনার মুখোমুখি হয়েছিল। সেখানে অনেক বিশিষ্ট ব্যক্তি ছিলেন, বিহারীদের দ্বারা জোরপূর্বক দখল করা হয়েছে, যার ফলে বাঙালি সম্প্রদায়কে তাদের বাড়ি বিক্রি করে অন্য জায়গায় স্থানান্তরিত হয়েছেন।. এটি বিহারে উচ্চশিক্ষা প্রতিষ্ঠায় অগ্রগামী বাঙালিদের বিহারে একটি পরিচয় সংকট তৈরি করে। অন্যান্য স্থান থেকে আসা বাঙালিরা এখনও বিহারে বাংলায় কথা বলা, আমিষ খাবার ও মাছ খাওয়ার জন্য সামাজিক বৈষম্যের সম্মুখীন হয়। মুঙ্গেরে ২০২০ সালে দুর্গা পূজার মিছিলে নির্মমভাবে স্থানীয় পুলিশেরা পিটিয়ে ৩৭ জন বাঙালিকে আহত এবং এই ঘটনায় একজন ১৮ বছর বয়সী সহ কমপক্ষে ২ জন বাঙালি মারা গিয়েছিল।
মানভূম জেলায় ১৯৪৮ সালে বাংলাভাষী জনগণ জোরপূর্বক বাংলা ভাষায় বিধিনিষেধ আরোপ করে হিন্দি ভাষা চাপিয়ে দেয় এবং তারপরে হিন্দিকে বিহারের একমাত্র সরকারি ভাষা করার ফলে ব্যাপক প্রতিবাদ হয়।
খাসি-বাঙালি কলহ
১৯৭৯ সালের খাসি-বাঙালি দাঙ্গা শিলং-এ প্রথম বড় দাঙ্গা ছিল, যা স্থানীয় বাঙালি ও সংখ্যালঘুদের বিরুদ্ধে পরিচালিত হয়েছিল। আসাম গঠনের পরে, বেশিরভাগ অসমীয়া আসামে চলে গেলেও মধ্যবিত্ত চাকরিতে আধিপত্য বিস্তারকারী ভারতীয় বাঙালিরা এবং পূর্ববঙ্গের বাঙালি উদ্বাস্তুরা সেখানেই থেকে যায়। আসামের বঙাল খেদা মেঘালয়কে সেখানকার বাঙালি ও অন্যান্য সংখ্যালঘুদের রাজ্য থেকে তাড়িয়ে দিতে প্রভাবিত করেছিল। খাসি ছাত্র ইউনিয়ন (কেএসইউ), এটি পূরণের জন্য ১৯৭৮ সালের ২০ই মার্চ তৈরি করা হয়েছিল। খাসি ও বাঙালিদের মধ্যে একটি লড়াই একজন খাসি ব্যক্তিকে নিয়ে ১৯৭৯ সালের ২২শে অক্টোবর হয়েছিল, যিনি বিসর্জনের জন্য বের করা লাল ভিলার কালী মূর্তিকে ক্ষতিগ্রস্ত করেছিল, তিনি মূর্তিটির উপর দিয়ে অতিক্রম করেছিলেন বলে অভিযোগ করা হয়েছিল। এরপরে, শিলংয়ের লাইতুমুখরা এলাকার বাঙালিদের বসত বাড়িসমূহ খাসি উপজাতিদের দ্বারা পুড়িয়ে দেওয়া হয়। দাঙ্গা সম্প্রদায়ের মধ্যে দ্বন্দ্ব বৃদ্ধি করে যা ১৯৮০এর দশক ও ১৯৯০-এর দশকেও অব্যাহত ছিল। বাঙালির বাড়িঘর জ্বালিয়ে দেওয়া হয়, হত্যা ও ধর্ষণ করা হয়। সেখানে ১৯৮৭ সালে পুরো এক বছরের জন্য কারফিউ ছিল। একটি বিচ্ছিন্নতাবাদী জঙ্গি সংগঠন হাইনিউট্রেপ ন্যাশনাল লিবারেশন কাউন্সিল (এইচএনএলসি) (ভারত সরকার কর্তৃক মনোনীত একটি সন্ত্রাসী সংগঠন) তৈরি করা হয়েছিল, যার ফলস্বরূপ ১৯৯২ সালে বেশ কয়েকটি দাঙ্গা হয়েছিল। বেশিরভাগ বাঙালি পশ্চিমবঙ্গ বা আসামের বরাক উপত্যকায় চলে গেছে বা আসামে অভ্যন্তরীণ উদ্বাস্তু হয়েছে।
২০০০-এর পর
শিলং-এ ২০০৮ সাল থেকে পরিস্থিতি তুলনামূলকভাবে শান্তিপূর্ণ ছিল, যা সমস্ত জায়গা থেকে পর্যটকদের আকর্ষণ করেছিল। যদিও ২০০৬ সাল থেকে ২০১৭ সালের মধ্যে এইচএনএলসি সদস্য সংখ্যা ৪ লাখ থেকে বেড়ে দশ লাখের বেশি হয়েছে।
এইচএনএলসি ২০২০ সালের ফেব্রুয়ারি মাসে সমস্ত বাঙালি হিন্দুকে এক মাসের মধ্যে জেলার ইছামতি ও মাজাই এলাকা ছেড়ে চলে যাওয়ার জন্য সতর্ক করেছিল। এইচএনএলসি-এর সাধারণ সম্পাদক সাইনকুমার নংট্রাও একটি বিবৃতিতে হুঁশিয়ারি দিয়ে জানান, যে বাঙালি হিন্দুরা মেঘালয় ত্যাগ না করলে "ব্যাপক রক্তপাতের" ঘটনা ঘটবে। এর পরে বেশ কিছু ঘটনা নথিভুক্ত করা হয়, যেখানে দেখা যায় যে উপজাতির দুর্বৃত্তরা যানবাহনের ক্ষতি করার চেষ্টা করেছিল। দুই দিন পর, খাসি পাহাড়ের বিভিন্ন অংশে মুখোশধারী উপজাতির আততায়ীর একটি দল বাঙালিসহ এক ডজনেরও বেশি অ-উপজাতিকে লাঞ্ছিত করেছিল এবং শিলংয়ে দশজন লোককে ছুরিকাঘাত করা হয়েছিল। ছাত্র ইউনিয়নের সদস্যরা একটি বাড়ি পুড়িয়ে দেওয়ার চেষ্টা করে, যা স্থানীয় অ-উপজাতিদের পাল্টা প্রতিশোধ নেওয়ার দিকে পরিচালিত করে।
মেঘালয়ের একটি প্রভাবশালী ছাত্র সংগঠন খাসি স্টুডেন্টস ইউনিয়ন (কেএসইউ) ব্যানার ও পোস্টার লাগিয়ে বলেছে "মেঘালয়ের সকল বাঙালিরা বাংলাদেশি"।
তাপ চিকিৎসা
তাপ চিকিৎসা শিল্প ও ধাতব কাজ শারীরিক পরিবর্তন করতে ব্যবহৃত প্রক্রিয়া, এবং কখনও কখনও উপাদানের রাসায়নিক, ধর্ম পরিবর্তনে কাজে লাগে। সবচেয়ে সাধারণ কার্যক্ষেত্র ধাতুবিদ্যা।
ইউটিসি+০১:৩০
ইউটিসি+০১:৩০ হল একটি সময় অঞ্চল, যা ইউটিসি থেকে ১ ঘণ্টা ৩০ মিনিট এগিয়ে। এটির ব্যবহার আর নেই। এটি ১৮৯২ থেকে ১৯০৩ পর্যন্ত বর্তমান দক্ষিণ আফ্রিকার অরেঞ্জ ফ্রি স্টেট, ট্রান্সভাল এবং কেপ উপনিবেশে তৎকালীন সরকার দ্বারা ব্যবহৃত হয়েছিল। এছাড়াও এই সময়টি সাবেক জার্মান দক্ষিণ-পশ্চিম আফ্রিকা (বর্তমান নামিবিয়া) দ্বারা সংক্ষিপ্ত সময়ের জন্য ব্যবহৃত হয়েছিল।
শিল্পী মারওয়াহা
শিল্পী মারওয়াহা হলেন একজন লেখিকা, অভিনেত্রী এবং মঞ্চ পরিচালক। তিনি দিল্লি থিয়েটার সার্কিটের অন্যতম পরিচিত একজন ব্যক্তিত্ব, তিনি গত এক দশক ধরে মঞ্চ শিল্পী ও কর্মী হিসাবে কাজ করছেন। তিনি দিল্লির "দুর্নীতিবিরোধী আন্দোলন" এবং রাষ্ট্রপতি ভবনে অনুষ্ঠিত বিক্ষোভ চলাকালীন রাস্তায় মঞ্চ অনুষ্ঠান করে তাঁর সক্রিয়তার প্রদর্শনের মাধ্যমে শিরোনামে এসেছিলেন। সেখানে তিনি ২০১২ সালের দিল্লিতে ভয়াবহ গণ ধর্ষণ ঘটনা সম্পর্কে "নির্ভয়া" এবং "দামিনী" নামে পরিচিত দুটি মঞ্চ নাটক প্রদর্শনের মাধ্যমে জনগণকে সোচ্চার করার ক্ষেত্রে অগ্রণী ভূমিকা নিয়েছিলেন। তিনি রানঝনা নামক বলিউড চলচ্চিত্রে অভিনয়ের মাধ্যমে মূলধারার চলচ্চিত্র জগতে কাজ করার সুযোগ পেয়েছিলেন; এই চলচ্চিত্রে তিনি রেশমি চরিত্রে অভিনয় করেছিলেন। এই চলচ্চিত্রটি আনন্দ এল. রায় পরিচালনা করেছিলেন। অতঃপর তিনি বুমিয়ুদে অবকশিকাল নামে একটি মালয়ালম চলচ্চিত্রে অভিনয় করেছেন। নারীর ক্ষমতায়নের উদ্যোগে সক্রিয় অংশগ্রহণের জন্য তাঁকে প্রথম সরলা বিড়লা পুরস্কার এবং ২০১৬ সালে এএএস এক্সিলেন্স অ্যাওয়ার্ড প্রদান করা হয়েছে।
ব্যক্তিগত জীবন
শিল্পী মারওয়াহা মাত্র ৮ বছরের কোমল বয়সে তাঁর মাকে হারিয়েছিলেন। একক শিশু হিসাবে তিনি তাঁর জীবনের প্রতিটি পর্যায়ে লড়াই করেছেন। শিল্পী ভারতের নতুন দিল্লিতে জন্মগ্রহণ করেছেন এবং সেখানেই তাঁর শৈশব অতিবাহিত করেছেন। দিল্লি বিশ্ববিদ্যালয়ের অধীনে কমলা নেহেরু কলেজ থেকে কমার্সে তিনি মাস্টার্স সম্পন্ন করেছেন। তিনি ক্যাম্পাসে থাকাকালীন মঞ্চ নাটকের একজন সক্রিয় সদস্য ছিলেন। তিনি ডিইউ-এর অনেক মঞ্চ অনুষ্ঠানে অভিনয় করেছিলেন।
মঞ্চে অভিনয়
শিল্পী মারওয়াহা অস্মিতা থিয়েটার দলের সাথে কাজ করার মধ্য দিয়ে দিল্লিতে একজন মঞ্চ অভিনেত্রী হিসাবে তাঁর জীবন শুরু করেছিলেন। তিনি মঞ্চ নাটক পরিচালক অরবিন্দ গৌরের অধীনে প্রশিক্ষণ গ্রহণ করেছিলেন। তিনি কলেজে থাকাকালীন বেশ কয়েকটি মঞ্চ কর্মশালায় অংশ নিয়েছিলেন। মারওয়াহা প্রায় ১২ বছর ধরে অস্মিতা থিয়েটার গ্রুপের সাথে কাজ করেছেন এবং তিনি উক্ত দলের একজন মূল সদস্য ছিলেন। এই দলের হয়ে তিনি থিয়েটার কর্মশালা সমন্বিত করেছেন এবং কর্মশালা নাট্য পরিচালনা করেছিলেন।
তিনি দারিও ফো এবং ফ্রাঙ্কো রামের এ উইমেন অ্যালোন, বের্টোল্ট ব্রেশ্‌টের রামকলি (দ্য গুড পার্সন অফ শেজওয়ান), মহেশ দত্তানির ফাইনাল সল্যুশন ও ৩০ ডেস ইন সেপ্টেম্বর, গিরিশ কারণাডের রক্ত কল্যাণ, স্বদেশ দীপকের কোর্ট মার্শাল, রাজেশ কুমারের আম্বেদকর অর গান্ধী, মোহন রাকেশের লহরো কে রাঝাঁস, অশোক লালের এক মামুলি আদমি ও আনসুনি (হর্ষ মন্দারের বইয়ের উপর ভিত্তি করে নির্মিত,যার চিত্রনাট্য লিখেছেন মল্লিকা সারাভাই), বিজয় মিশ্রের তৎ নিরঞ্জনা, দারিও ফো র অপারেশন থ্রি স্টার এর উপর ভিত্তি করে নির্মিত এক্সিডেন্টাল ডেথ অফ এনারকিস্ট, গোবিন্দ পুরুষোত্তম দেশপান্ডের রাস্তে, দারিও ফোর কান্ট পে ওন্ট পে (অমিতাভ শ্রীবাস্তব দ্বারা হিন্দি ভাষায় রূপান্তর) এবং মহেশ ভাটের দ্য লাস্ট স্যালুট-এর মতো মঞ্চ নাটকে অভিনয় করেছেন।
লাল আলো
ভারতবর্ষে মূলত এই লাল আলো বা রেড লাইট দ্বারা বিপদ বা সাবধানতা বোঝায়। মূলত যে কোনো সড়ক পথে সিগন্যাল ব্যবস্থায় লাল আলো থাকে,কারণ লাল আলোর বিচ্ছুরণ সর্বাধিক কম তাই অনেক দূর থেকেও কোনো গাড়ির চালক সহজেই তা উপলব্ধি করতে পারে। অন্য দিকে রেললাইনে কোনো ত্রুটি দেখা গেলে বা রেলগাড়ির চালককে সাবধান বার্তা দিতে এটি ব্যবহার করা হয়।
ডালিয়া
ডালিয়া ( or ) এক ধরনের গুল্মজাতীয়, কন্দযুক্ত, সপুষ্পক ভেষজ বহুবর্ষজীবী উদ্ভিদ যা মেক্সিকো এবং মধ্য আমেরিকায় জন্মায়। ডিকোটাইলেডোনাস (dicotyledonous) উদ্ভিদের অস্টেরেসি (Asteraceae) (পূর্বে কম্পোজিটি (Compositae)) পরিবারের সদস্য হিসাবে বাগানে সূর্যমুখী, ডেইজি, চন্দ্রমল্লিকা এবং জিনিয়া ফুলের পাশাপাশি ডালিয়ার চাষ করা হয়। শীতকালীন মৌসুমী ফুলের মধ্যে ডালিয়াই সর্ববৃহৎ আকার ও আকর্ষণীয় রঙের ফুল। ডালিয়ার ৪২টি প্রজাতি রয়েছে, সাধারণত সংকর প্রজাতিগুলি বাগানের গাছ হিসাবে দেখা যায়। ডালিয়া ফুলের গঠন পরিবর্তনশীল, যেখানে প্রতি ডাঁটায় একটি করে মাথা থাকে, এগুলি ব্যাসের মতো বা  ("ডিনার প্লেট") পর্যন্ত হতে পারে।
১৯৬৩ সালে ডালিয়া মেক্সিকোর জাতীয় ফুল হিসাবে ঘোষণা করা হয়েছিল। ডালিয়া ফুলের কন্দগুলি আজটেকদের খাদ্য শস্য হিসাবে জন্মেছিল, তবে স্প্যানিশ বিজয়ের পরে এই প্রচলন বেশিরভাগ ক্ষেত্রে কমে গিয়েছিল। ইউরোপে খাদ্য শস্য হিসাবে ডালিয়ার কন্দগুলি প্রবর্তনের প্রচেষ্টা ব্যর্থ হয়েছিল।
ভৌগোলিক অবস্থা
এ ফুলের আদি বাসস্থান মেক্সিকোর গুয়াতেমালায়। বাংলাদেশের খুবই জনপ্রিয় ফুল।
জাত
রয়েল হর্টিকালচারাল সোসাইটির ( RHS) সরকারি হিসাব অনুসারে ডালিয়ার চৌদ্দটি শ্রেণীর তালিকাবদ্ধ করা হয়েছে। সেই সঙ্গে এই সোসাইটির দ্বারা  ডালিয়াগুলির বিবরণের সংক্ষিপ্তসারও দেওয়া হয়েছে। এই শ্রেণীগুলির আওতায় প্রচুর জাত রয়েছে। ডালিয়ার উন্নত জাতের মধ্যে রয়েছে সিঙ্গল আমাদের দেশে শীতে অনেক বাগানে দেখা যায়। এছাড়াও আছে স্টার, অ্যানেমিন ফাওয়ার্ড, কলারেট, পিওনি ফাওয়ার্ড, ফরমাল ডেকোরেটিভ ইত্যাদি।
ডেকোরেটিভ ডালিয়া
ফুল সজোর, পাপড়িগুলো চ্যাপ্টা হয়, মাঝখানের চাকতিটি প্রায় দেখাই যায় না। এদের বড় জাতের ফুল ২০ সেমির বেশি চওড়া, মাঝারিগুলি ১৫-২০ সেমি চওড়া, ছোটগুলি ১৫-১০ সেমি।
ক্যাকটাস ডালিয়া
ফুল সজোর, মাঝখানের চাকতিটি ঢাকা থাকে প্রান্ত- পুষ্পিকাগুলি সোজা, বিকীর্ণ, কিছুটা মোরানো বা তারার মত। বড় জাতের ফুল ২০ সেমি চওড়া, মাঝারিগুলি ১৫-২০ সেমি চওড়া, ছোটগুলি ১০-১৫ সেমি।
গার্ডেন মেরিট পুরস্কার (আরএইচএস)
২০১৫ সালের হিসাবে, ১২৪টি ডালিয়া আবাদকারী রয়াল হর্টিকালচারাল সোসাইটির গার্ডেন মেরিট পুরস্কার পেয়েছে:-
জোডি ওয়েস্ট
জোডি ওয়েস্ট (লাস ভেগাস, নেভাদা, জুন ২০, ১৯৬৪) একজন মার্কিন পর্নোগ্রাফিক অভিনেত্রী এবং পরিচালক।
জীবনী
জোডি ওয়েস্ট নেভাদা রাজ্যের লাস ভেগাস শহরে জন্মগ্রহণ করেছিলেন। ২০১০ সালের আগে তার জীবন সম্পর্কে খুব বেশি কিছু জানা যায় না। তিনি ৪৬ বছর বয়সে, একজন পর্ন অভিনেত্রী হিসাবে তার কর্মজীবন শুরু করেছিলেন।
ওপেনএআই
ওপেনএআই হল একটি আমেরিকান কৃত্রিম বুদ্ধিমত্তা গবেষণামূলক প্রতিষ্ঠান । এটি অলাভজনক প্রতিষ্ঠান ওপেনএআই ইনকর্পোরেটেড এবং সাবসিডিয়ারি প্রতিষ্ঠান ওপেনএআই লিমিটেড পার্টনারশিপ নিয়ে গঠিত। ওপেনএআই বন্ধুত্বপূর্ণ কৃত্রিম বুদ্ধিমত্তা প্রচার ও বিকাশের জন্য গবেষণা পরিচালনা করে। সংস্থাটি ২০১৫ সালে সান ফ্রান্সিসকোতে স্যাম অল্টম্যান, রিড হফম্যান, জেসিকা লিভিংস্টন, ইলন মাস্ক, ইলিয়া সুটস্কেভার, পিটার থিয়েল এবং অন্যান্যদের দ্বারা প্রতিষ্ঠিত হয়েছিল, যারা সম্মিলিতভাবে এই প্রতিষ্ঠানে ১ বিলিয়ন মার্কিন ডলার বিনিয়োগ করেন। মাস্ক ২০১৮ সালে বোর্ড থেকে পদত্যাগ করেন, তবে তিনি এখনও প্রতিষ্ঠানটির সাথে দাতা হিসেবে যুক্ত আছেন। মাইক্রোসফট ২০১৯ সালে ওপেনএআই কে ১ বিলিয়ন মার্কিন ডলার বিনিয়োগ হিসেবে প্রদান করে এবং ২০২৩ সালের জানুয়ারিতে আগামী কয়েক বছরে আরও ১০ বিলিয়ন মার্কিন ডলার বিনিয়োগ করার প্রতিশ্রুতি দেয়।
চ্যাটজিপিটি
চ্যাটজিপিটি একটি কৃত্রিম বুদ্ধিমত্তা সম্পন্ন চ্যাটবট। এতে একটি কথোপকথনমূলক ইন্টারফেস রয়েছে যেখানে আপনি স্বাভাবিক ভাষায় প্রশ্ন জিজ্ঞাসা করতে পারবেন। চ্যাটজিপিটি তারপর সেকেন্ডের মধ্যে একটি প্রতিক্রিয়ামূলক উত্তর প্রদান করবে। যেসব বাক্য ব্যাবহার করে একে প্রশ্ন করা হয় সেসব বাক্যকে প্রম্পট বলে। এই প্রম্পট গুলো যত বেশি বোধগম্য হবে, চ্যাটজিপিটি ততো ভালোভাবে উত্তর প্রদান করতে পারবে। প্রম্পট গুলোকে বোধগম্য করে সাজিয়ে তোলার প্রক্রিয়া কে প্রম্পট ইঞ্জিনিয়ারিং বলে। চ্যাটজিপিটি ২০২২ সালের নভেম্বরে চালু হয়েছিল এবং এটি চালু হওয়ার মাত্র ৫ দিন এর মধ্যে ১ মিলিয়ন ব্যবহারকারীর মাইলফলক অর্জন করে।
জাকির খান (কৌতুক অভিনেতা)
জাকির খান একজন ভারতীয় স্ট্যান্ড আপ কৌতুক অভিনেতা, লেখক, উপস্থাপক,অভিনেতা এবং সেতারবাদক। ২০১২ সালে,কমেডি সেন্ট্রালের কৌতুক প্রতিযোগিতা জিতে ভারতের তৃতীয় সেরা স্ট্যান্ড আপ কমেডিয়ান হিসেবে জনপ্রিয়তা অর্জন করেছিলেন তিনি। জাকির ২০১৫ সালে একটি নিউজ কমেডি শো,এয়ার উইথ এআইবির কো-হোস্ট হিসেবে যোগদান করেন। তার জনপ্রিয় অভিনয় হল অ্যামাজন প্রাইম ভিডিওর 'কাকশা গ্যায়ারভি','চাচা বিধায়ক হেঁ হামারে', 'হক সে সিঙ্গল' এবং 'তথাস্তু'।
প্রাথমিক জীবন
জাকির খান মধ্যপ্রদেশের ইন্দোরে জন্মগ্রহণ করেছিলেন এবং বেড়ে উঠেছিলেন। তিনি একটি অনুকূল পটভূমি থেকে  উঠে এসেছেন এবং তার প্রতিভার সমর্থনকারী হিসাবে তার পিতাকে তিনি কৃতিত্ব দেন।  তার পিতামহ-পিতামহী রাজস্থানের সীকরের বাসিন্দা।
ক্যারিয়ার
জাকির তার শিক্ষাজীবনে ছিলেন একজন কলেজ-ছুট। তিনি সেতারে ডিপ্লোমা অর্জন করেছেন। ২০১২ সালে কমেডি সেন্ট্রাল দ্বারা আয়োজিত একটি কৌতুক প্রতিযোগিতায় 'ইন্ডিয়ান বেস্ট স্ট্যান্ড আপ' খেতাব অর্জন করার পর জাকির ভারতের স্ট্যান্ড-আপ কমেডি সার্কিটের পরিচিত মুখ হয়ে ওঠেন। অনেক স্ট্যান্ড-আপ কমেডি শোতে পারফর্ম করার পাশাপাশি তিনি ঘোস্ট রাইটিং এবং রেডিও শো প্রযোজনাও করেছেন। এনডিটিভি প্রাইমের দ্য রাইজিং স্টারস অফ কমেডি টেলিভিশন শোতে তাঁর কৌতুক শৈলীর প্রশংসা করা হয়েছিল। তিনি তার পাঞ্চলাইনের জন্য "সখ্ত লন্ডা" হিসাবে পরিচিত, যার অর্থ প্রচুর আত্ম-নিয়ন্ত্রণের একটি ছেলে যাকে খুব সুন্দরী, ধূর্ত মেয়েদের দ্বারা সহজে কারসাজি করা যায় না। তিনি গুরগাঁওয়ে জোক সিং এর সাথেও অভিনয় করেছিলেন।
২০১৭ সালের সেপ্টেম্বরে,দ্য গ্রেট ইন্ডিয়ান হাসি চ্যালেঞ্জের পঞ্চম আসরে অভিনেতা অক্ষয় কুমার দ্বারা বিচারিত মল্লিকা দুয়া এবং হুসেন দালালের সাথে তিনি তিন পরামর্শকের একজন হিসাবে উপস্থিত হয়েছিলেন। সম্প্রতি তিনি অ্যামাজন প্রাইমে "হক সে সিঙ্গেল" মুক্তির পরে ইউটিউবে আরও জনপ্রিয়তা অর্জন করেছেন এবং ৭ মিলিয়ন সাবস্ক্রাইবার অর্জন করেছেন।
আমাজন প্রাইম ওয়েব সিরিজ "চাচা বিধায়ক হেঁ হমারে" কাহিনীটি তিনি লিখেছেন এবং বিশেষ চরিত্রে অভিনয়ও করেছিলেন।
২০১৫ সালে জাকির, ঋষভ কুলাল এবং ভারতীয় কৌতুক দল 'অল ইন্ডিয়া বাকচোদ'-এর গুরসিমরান খাম্বার সাথে কৌতুক অনুষ্ঠান, অন এয়ার উইথ এআইবি-র কো-হোস্ট ছিলেন । অনুষ্ঠানটি প্রচারিত হয়েছিল স্টার ওয়ার্ল্ডে।
জাকির পঞ্চম বার্ষিক গোল্ডেন কেলা পুরস্কার কো-হোস্ট করেছিলেন।
তিনি অ্যামাজন প্রাইমের কমিকস্ট্যান সিজন ২-এর অন্যতম বিচারক হিসাবে উপস্থিত হয়েছিলেন, যেখানে তিনি প্রতিযোগীদের অ্যানেকডোটাল কমেডির সম্বন্ধে পরামর্শ দিয়েছিলেন । এটি হল কমেডির একটি বিশেষ প্রকার।
ভুবন বামের পাশাপাশি সাম্প্রতিক অ্যামাজন প্রাইমের ওয়ান মাইক স্ট্যান্ড সিজন ১-এও অভিনয় করেছেন।
বাংলাদেশের পলিটেকনিক ইনস্টিটিউটের তালিকা
পলিটেকনিক ইনস্টিটিউট হলো কারিগরি শিক্ষা প্রতিষ্ঠান, যেখানে প্রাতিষ্ঠানিক শিক্ষার পাশাপাশি বাস্তব ও কর্মমুখী শিক্ষার প্রয়োগ ঘটে। এটি বাংলাদেশ কারিগরি শিক্ষা বোর্ড এর অধীনে পরিচালিত হয়। বাংলাদেশ কারিগরি শিক্ষা বোর্ডের অধীনে পরিচালিত শিক্ষাক্রমগুলো হলো ডিপ্লোমা ইন ইঞ্জিনিয়ারিং, ডিপ্লোমা ইন টেক্সটাইল ইঞ্জিনিয়ারিং, ডিপ্লোমা ইন এগ্রিকালচার, ডিপ্লোমা ইন লাইভস্টক, ডিপ্লোমা ইন ফরেস্ট্রি, ডিপ্লোমা ইন মেরিন টেকনোলজি, ডিপ্লোমা ইন মেডিকেল টেকনোলজি, এইচএসসি (ব্যবসায় ব্যবস্থাপনা), এইচএসসি (ভোকেশনাল) ও এসএসসি (ভোকেশনাল)। বোর্ডের অধীনে চার বছর মেয়াদী শিক্ষাক্রম পরিচালিত হয়।
ইতিহাস
১৮৭৪ সালে তৎকালীন ব্রিটিশ ভারতের ঢাকায় আহসান উল্লাহ স্কুল অব ইঞ্জিনিয়ারিং (বর্তমানের প্রকৌশল বিশ্ববিদ্যালয়) স্থাপিত হয়। তৎকালীন আসাম ও অবিভক্ত বাংলায় সেটিই ছিল একমাত্র কারিগরি শিক্ষা কেন্দ্র। ৪ বৎসর মেয়াদি উচ্চ অধীনস্থ কোর্স দিয়ে তার যাত্রা শুরু হয়। উক্ত কোর্স শেষে উত্তীর্ণ শিক্ষার্থীগণ তত্ত্বাবধায়ক হিসেবে নিয়োগ পেতেন। পরবর্তীতে উক্ত উচ্চ অধীনস্থ কোর্সকে তিন বৎসরে রূপান্তরের মাধ্যমে লাইসেন্সিয়েট ইঞ্জিনিয়ারিং নামে পরিবর্তন করা হয়।
১৯৪৭ সালে দেশ বিভাগের সময় উক্ত প্রতিষ্ঠানের নাম ছিল আহসান উল্লাহ ইঞ্জিনিয়ারিং স্কুল এবং তিন বৎসর মেয়াদি ডিপ্লোমা স্তরের প্রকৌশল শিক্ষার ব্যবস্থা ছিল। পরবর্তীকালে এই প্রতিষ্ঠানের নামকরণ করা হয় আহসান উল্লাহ ইঞ্জিনিয়ারিং কলেজ এবং সেইসাথে ডিপ্লোমা স্তরের প্রকৌশল শিক্ষার পাশাপাশি ডিগ্রি স্তরের প্রকৌশল শিক্ষাও প্রবর্তিত হয়। এছাড়া তখন ডিপ্লোমা স্তরের প্রকৌশল শিক্ষার নাম ছিল অ্যাসোসিয়েট ইন ইঞ্জিনিয়ারিং।
রকেট
thumb|বাইকনুর উৎক্ষেপণ কেন্দ্র থেকে উৎক্ষিপ্ত সয়ুজ রকেট। রকেট (Rocket) একটি বিশেষ ধরনের প্রচলন কৌশল। এটি এমন এক ধরনের যান যেখানে রাসায়নিক শক্তির দহনের মাধ্যমে সৃষ্ট উৎপাদকগুলিকে প্রবল বেগে যানের নির্গমন পথে বের করে দেয়া হয় এবং এর ফলে উৎপন্ন ঘাতবলের কারণে রকেট বিপরীত দিকে প্রবল বেগে অগ্রসর হয়। এক্ষেত্রে নিউটনের গতির তৃতীয় সূত্র অনুসৃত হয়। এই সূত্রটিকে রকেট ইঞ্জিনের মূলনীতি হিসেবে চিহ্নিত করা যেতে পারে। রকেট নির্গমক পদার্থের প্রতিক্রিয়ার সাহায্যে কাজ করে। তাই এটি মহাশুন্যেও কাজ করতে পারে।
বাংলাদেশের পলিটেকনিক ইনস্টিটিউটের তালিকা
ইতিহাস
১৯৪৯ এর ফেব্রুয়ারিতে পাকিস্তান কারিগরি শিক্ষা কাউন্সিল এর রিপোর্ট মোতাবেক, ১৯৫৫ সালে করাচী ও ঢাকায় দু’টি পলিটেকনিক ইনস্টিটিউট স্থাপিত হয়। তৎকালীন সি. এল. আই. বিভাগেরর অধীনে আমেরিকান ফোর্ড ফাউন্ডেশনের অর্থানুকুল্যে বর্তমানের ঢাকা পলিটেকনিক ইনস্টিটিউট স্থাপিত হয়, তখন যার নাম ছিল ইস্ট পাকিস্তান পলিটেকনিক ইনস্টিটিউট (ইপিপিআই)। আমেরিকার ওকলাহামা স্টেট ইউনিভার্সিটির কারিকুলাম অনুসরনে পরিচালিত তিন বৎসর মেয়াদী চারটি টেকনোলজিতে (সিভিল, মেকানিক্যাল, ইলেকট্রিক্যাল ও পাওয়ার) ১২০ জন শিক্ষার্থী নিয়ে পরিচালিত ডিপ্লোমা স্তরের কোর্সটি অ্যাসোসিয়েট ইন ইঞ্জিনিয়ারিং নামে প্রত্যয়ন হতো।
তৎকালীন আহসান উল্লাহ ইঞ্জিনিয়ারিং কলেজে পরিচালিত ডিগ্রি ও ডিপ্লোমা স্তরের কোর্সে প্রকৌশল বিষয়ে বস্তুগত ব্যবধান ছিল খুব কম, কিন্তু চাকরিতে বেতন, পদমর্যাদা ও সুযোগ সুবিধাগত ব্যবধান ছিল বিরাট। ফলে সে সময়ে ডিপ্লোমা প্রকৌশলীদের সংখ্যা বৃদ্ধির সাথে সাথে পুঞ্জিভূত ক্ষোভের বহিঃপ্রকাশ ঘটতে শুরু করে এবং তারা সংঘবদ্ধ হবার চেষ্টা করতে শুরু করে। ফলস্বরূপ, ১৯৫৮ সাল থেকে আহসান উল্লাহ ইঞ্জিনিয়ারিং কলেজে ডিপ্লোমা ইঞ্জিনিয়ারিং কোর্সে ভর্তি বন্ধ হয়ে যায়।
রকেট
প্রকৃতপক্ষে মহাশুন্যে রকেটের কর্মদক্ষতা বায়ুমন্ডলের তুলনায় বেশি। বহুধাপবিশিষ্ট রকেটগুলো পৃথিবীর মুক্তিবেগ অর্জনের মাধ্যমে যেকোনো উচ্চতায় যেতে পারে। এয়ারব্রিথিং ইন্জিনের তুলনায় রকেট ইন্জিনগুলো হালকা, শক্তিশালী এবং বেশি ত্বরন সৃষ্টি করতে পারে। উড্ডয়ন পরিচালনার জন্য রকেট ভরবেগ, এয়ারফয়েল,সহকারি প্রতিক্রিয়া ইন্জিন, গিমবল্ড থ্রাস্ট,ভরবেগ চাকা, নিষ্কাশন স্রোতের বিচ্যুতি, ঘুর্ণন এবং অভিকর্ষের উপর নির্ভর করে।